**Ipostaze de pe frontul vieții**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trăim in era nepăsării crunte,

O colectivă vină am crescut

de a tăcea când focul de sub frunte

ne lumina al visului ținut.

Mărșăluim spre-o nevăzută soartă,

La încălțări nici aripi nu mai sunt

când vin ”cizmari”, cu propria lor hartă,

să ne traseze drumul-n amănunt.

Organizați într-o secretă castă

ne-nșiră legi, edicte de urmat:

Să fim soldații fără vis sub țeastă

ce or urma parcursul programat.

Și ne târâm spre hăul fără nume,

”Soldați” suntem, avizi de dezertări,

Dar propria voință ni-e fărâme

și nu-ndrăznim ca să privim spre zări.

Acolo e Lumina,-în orizonturi,

lipsită de-nceput sau de sfârșit,

E bătălia pe-ale vieții fronturi

cu propriul vis lipsit de ostășit.

Când din tranșee unul ne surprinde

și rupe lanțul de la încălțări,

Sunt dintre noi ce sar până la grinde

să-l prindă cu plăcere în cătări.

Și pleacă glonțul, nesătul din fire,

să prindă-n pulberi al schimbării rost

lăsând în urmă cruda adormire

să fie așternut și adăpost.

Doar goală li-e desaga sufletească

când țeava flintei sună retrograd

Și nu mai văd prin fum ca să citească

un ordin de mărire în nou grad.

Traim în era fumului ce vine

din țeava unor flinte de ”eroi”

Ce-au adoptat pornirile sangvine

ducând de fapt, internul lor război.